CELEX: 62014TN0448
Language: fi
Date: 2014-06-17 00:00:00
Title: Asia T-448/14: Kanne 17.6.2014 – Hitachi Metals v. komissio

25.8.2014   
            
            
               FI
            
            
               Euroopan unionin virallinen lehti
            
            
               C 282/48
            
         Kanne 17.6.2014 – Hitachi Metals v. komissio
   (Asia T-448/14)
   2014/C 282/62
   Oikeudenkäyntikieli: englanti
   
      Asianosaiset
   
   
      Kantaja: Hitachi Metals Ltd (Tokio, Japani) (edustajat: solicitor P. Crowther ja solicitor C. Drew)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan SEUT 101 artiklan ja ETA-sopimuksen 53 artiklan mukaisesta menettelystä (asia AT.39610 – Sähkökaapelit) 2.4.2014 annetun komission päätöksen C(2014) 2139 (jäljempänä päätös)
            
         
               —
            
            
               vaihtoehtoisesti kumoamaan päätöksen osittain ja huomattavasti alentamaan J-Power Systemsille ja kantajalle määrättyä sakkoa
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1.
            
            
               Ensimmäisessä kanneperusteessa vaaditaan, että päätös on kumottava, koska komissio ei ole näyttänyt toteen yhtenä monitahoisena kokonaisuutena pidettävää jatkettua kilpailusääntöjen rikkomista, joka käsittää aasialaisten ja eurooppalaisten tuottajien välisen sopimuksen pysyä poissa toistensa kotialueilta sekä sopimuksen jakaa eurooppalaisten yhtiöiden kesken hankkeita Euroopan talousalueella (ETA).
            
         
               2.
            
            
               Toisessa kanneperusteessa väitetään, että komissio teki tosiseikkoja koskevia virheitä ja oikeudellisia virheitä soveltaessaan SEUT 101 artiklaa siltä osin kuin päätöksessä ei osoiteta oikeudellisesti riittävällä tavalla J-Power Systems Corporationin osallisuutta kilpailusääntöjen rikkomisen koko ajalta.
            
         
               3.
            
            
               Kolmannessa kanneperusteessa väitetään, että komissio teki oikeudellisia virheitä ja arviointivirheitä laskiessaan J-Power Systems Corporationille määrättyä sakkoa, eikä sakko siten kuvasta kilpailusääntöjen rikkomisen vakavuutta eikä J-Power Systems Corporationin erittäin vähäistä asemaa rikkomisen keston huomattavalta ajalta.
            
         
               4.
            
            
               Neljännessä kanneperusteessa vaaditaan, että päätös on kumottava kokonaisuudessaan siltä osin kuin siinä tukeudutaan huomattavassa määrin todisteisiin, jotka komissio otti lainvastaisesti haltuunsa tarkastusten aikana Nexansin toimitiloissa. Tällaiset todisteet ovat olennaisia komission toteamusten kannalta ja etenkin yhtenä kokonaisuutena pidettävän jatketun kilpailusääntöjen rikkomisen toteamisen kannalta sekä eurooppalaisten yhtiöiden kesken toteutetun Euroopan talousalueen (ETA) hankkeita koskevan jaon toteamisen kannalta.